Динан-политикан экстремизмца йоьзна тIаьххьара инцидент иккхира 6 шо хьалха. Цул тIаьхьа и тайпа зуламаш дар хьовха, чохь-керташкахь наха ден зен-зуламаш а лахделла Къилбаседа Кавказехь кхечу регионашца дуьстича. ХIун бух бу некъаш тIехь нах зен? И посташ хIитточу заманахь лелла зуламаш дац хIинца деш хаалуш. Террорхой парггIат, массарна а юкъара болчу некъаш тIехула ма ца лела. Уьш тIемаш бан Iамийна бу, церан некъаш кхин бу, кхин логистика ю– боху Гереевс. 